Նայիրի Մկրտիչեան

**Նայիրի Մկրտիչեան** ծնած է 1968 թուականին, Սուրիոյ Արաբական Հանրապետութեան Գամիշլի քաղաքին մէջ։ Գլխաւոր խմբագիր, Լրագրող, շաբաթաթերթի թղթակից:

## Կենսագրութիւն

Նայիրի Մկրտիչեան ծնած է 1968 թուականին, Սուրիոյ Արաբական Հանրապետութեան Գամիշլի քաղաքին մէջ:

2001 թուականին աւարտած է Պէյրութի «Համազգայինի հայագիտական հիմնարկի» «Լեզու եւ գրականութիւն» բաժինը:

2001 թուականին վերջնական կայք հաստատած է Հայաստանի մէջ։

2003 թուականին աւարտած է Երեւանի պետական համալսարանի Բանասիրութեան բաժանմունքի «Կրթութեան կառավարում» բաժինը:

2001-2003 թուականներուն եղած է ԱՄՆ-ի «Հայրենիք» թերթի լրագրողը Հայաստանի մէջ:

2003 թուականէն առ այսօր Գանատայի «Հորիզոն» շաբաթաթերթի թղթակիցն է Հայաստանի մէջ, հրապարակուած յօդուածներ եւ հարցազրոյցներ ունի Սփիւռքի եւ Հայաստանի տարբեր թերթերու մէջ:

Երկու տարի եղած է Tert.am լրատուական կայքի արեւմտահայերէն բաժնի խմբագիր:

2012 թուականին հիմնուած, Հայաստանի մէջ գործող միակ եւ Սփիւռքի առաջին արեւմտահայերէն «Եռագոյն» լրատուական կայքի հիմնադիրներէն է եւ երկու տարի եղած է այդ կայքին խմբագիրը:

2014-ի Սեպտեմբերէն 2016-ի Յունուարը վարած է ՀՀ Սփիւռքի նախարարութեան «Հայերն այսօր» ելեկտրոնային պարբերականի գլխաւոր խմբագիրի պաշտօնը:

Նայիրի Մկրտիչեան եղած է ԱՄՆ-ի “Հայրենիք” եւ Գանատայի “Հորիզոն” շաբաթաթերթերու թղթակիցը Հայաստանի մէջ, հրապարակուած յօդուածներ եւ հարցազրոյցներ ունի սփիւռքի եւ Հայաստանեան զանազան թերթերու մէջ։

Նշենք, որ Նայիրի Մկրտիչեան 16 տարիէ ի վեր «Հորիզոն»ի ներկայացուցիչն ու աշխատակիցն է Հայաստանի մէջ։

24 Յունիս,2016-ին կառավարական յատուկ հրամանագրով, ՀՀ Սփիւռքի նախարարութեան համահայկական, միջազգային եւ եկեղեցական կառոյցներու հետ կապերու վարչութեան պետ նշանակուեցաւ Նայիրի Մկրտիչեան եւ վարելով նոյն պաշտօնը մինչեւ Յուլիս 31, 2017:

Կը տիրապետէ հայերէնի երկու ճիւղերուն, արաբերէն, քրտերէն եւ անգլերէն լեզուներուն:

Ամուսնացած է, ունի մէկ դուստր

## Ուսուցչական ասպարէզ
Գամիշլի ապրած տարիներուն Նայիրի Մկրտիչեան եղած է հայերէն լեզուի ուսուցչուհի (12 տարի):

## Միութենական եւ Հայ Դատի Անդամակցութիւն
Նայիրի Մկրտիչեան Գամիշլիի մէջ եղած է ազգային գործիչ` վարելով զանազան պաշտօններ ՀՅԴ պատանեկան միութեան վարիչ եւ դաստիարակ. Համազգայինի հայ կրթական եւ մշակութային միութեան վարչութեան, ապա շրջանային վարչութեան անդամ, սուրիոյ հայ դատի կեդրոնական յանձնախումբի անդամ:

## Զեկոյց
«Գրական արեւելահայերէնի եւ արեւմտահայերէնի խնդիրներն ու մերձեցման ուղիները»

Յուլիս 29-30 ՀՀ ԳԱԱ նիստերու դահլիճէն ներս ՀՀ սփիւռքի նախարարութեան եւ ՀՀ ԳԱԱ Աճառեանի անուան լեզուի հիմնարկի նախաձեռնութեամբ կայացաւ “Արեւմտահայերէնի եւ արեւելահայերէնի մերձեցման խնդիրները” խորագիրը կրող համաժողովը:

ՀՀ սփիւռքի նախարարութեան “Հայերն այսօր” ելեկտրոնային պարբերականի գլխաւոր խմբագիր Նայիրի Մկրտիչեանի ամբողջական զեկոյցէն ստորեւ հատուածներ:

## Յօդուած
«Հայրենադարձները Իրենց Ներդրումը Ունին Հայաստանի Կայացման Եւ Զարգացման Մէջ»

## Պարգեւներ
4 Հոկտեմբեր,2013-ին Սփիւռքի նախարարութեան 5ամեակին առիթով, սփիւռքի նախարար Հրանոյշ Յակոբեան,Հայաստանի վարչապետին անունով շնորհաւորեց եւ պարգեւատրեց «Եռագոյն» կայքի խմբագիր Նայիրի Մկրտիչեանին:

## Ծանօթագրութիւններ

## Աղբիւրներ

* Մկրտիչեան Նշանակուեցաւ ՀՀ Սփիւռքի Նախարարութեան կայքէջի Խմբագիր
* Մկրտիչեան Նշանակուած Է Սփիւռքի Նախարարութեան «Հայերն Այսօր» Կայքի Խմբագիր
* Նայիրի Մկրտիչեան նշանակուեցաւ ՀՀ Սփիւռքի նախարարութեան համահայկական, միջազգային եւ եկեղեցական կառոյցներու հետ կապերու վարչութեան պետ
* Նայիրի Մկրտիչեան Նշանակուեցաւ ՀՀ Սփիւռքի Նախարարութեան Համահայկական, Միջազգային եւ Եկեղեցական Կառոյցներու Հետ Կապերու Վարչութեան Պետ
* Նայիրի Մկրտիչեան Կը Պարգեւատրուի 
* 2017-ի Սեպտեմբեր 21 -ին Նայիրի Մկրտիչեան 10 ամեայ աղջկան հետ ստեղծեց արեւմտսհայերէն համապարփակ առաջին մանկապատանեկան լրատուական եւ տեղեկատուական «Հայկաշխարհ»-ը, որ նպատակ ունի դառնալու աշխարհի բոլոր մանկական կայքերուն եւ տպագիր թերթերուն շտեմարանը:

Ստորոգութիւն:1968 ծնունդներ
Ստորոգութիւն:Հայ խմբագիրներ
Ստորոգութիւն:Հայ լրագրողներ